Poštovana,

kao što smo i naveli u prethodnom našem dopisu, 20.12.2022. godine izvršen je tehnički pregled nove ambulante porodične medicine između izvođača radova i grada Banja Luka kao investitora. Upotrebna dozvola za novoizgrađeni objekat, od strane Grada izdata nam je juče, 24.01.2023. godine. U petak 27.01.2023. godine planirana je primopredaja ključeva objekta između Grada i Doma zdravlja, nakon čega će uslijediti namještanje objekta, zagrijavanje prostora i preseljenje medicinskih timova. Otvaranje ambulante i zvaničan početak rada ambulanti porodične medicine u novoizgrađenom namjenskom objektu planiran je neposredno nakon toga, o čemu ćete biti blagovremeno obaviješteni.

S poštovanjem,

Jedinica za odnose sa javnošću